**APSTIPRINĀTA**

Skrundas novada domes

27.06.2019. sēdē (prot. Nr. 8, 17.§)

**Skrundas novada iedzīvotāju aptaujas**

**“Par Skrundas novada pievienošanu citām administratīvajām teritorijām”**

**norises kārtība**

**I. Vispārīgie noteikumi**

1. Aptaujas dalībnieki (turpmāk tekstā – iedzīvotāji) ir Skrundas novada iedzīvotāji, kuri 2019. gada 15. jūlijā ir sasnieguši 18 gadu vecumu, deklarējuši dzīvesvietu Skrundas novadā.
2. Iedzīvotāji piedalās aptaujā, izsakot savu viedokli par aptaujas jautājumu:

**“Vai Jūs esat par Skrundas novadu kā patstāvīgu Latvijas Republikas administratīvo teritoriju?”**

1. Aptauja tiek organizēta **no 2019. gada 15. jūlija līdz 2019. gada 20. jūlijam** pašvaldības klientu apkalpošanas vietās **pašvaldības iestāžu** **darba laikā** un **sestdien, 20. jūlijā, līdz plkst. 13.00** šādās aptaujas vietās:
	1. Skrundas novada pašvaldībā, Raiņa ielā 11, Skrundā (aptaujas vieta nr. 1);
	2. Rudbāržu pagasta pārvaldē, Centra ielā 4, Rudbāržos, Rudbāržu pagastā, Skrundas novadā (aptaujas vieta nr. 2);
	3. Raņķu pagasta pārvaldē, “Sākumskola”, Raņķi, Raņķu pagasts, Skrundas novads (aptaujas vieta nr. 3);
	4. Nīkrāces pagasta pārvalde “Pagasta padome”, Dzelda, Nīkrāces pagasts, Skrundas novads (aptaujas vieta nr. 4);
	5. Skrundas pilsētas bibliotēkā, Lielā ielā 1, Skrundā (aptaujas vieta nr. 5);
	6. Antuļu bibliotēkā, Jaunmuižas pamatskola, Jaunmuiža, Skrundas pagasts, Skrundas novads (aptaujas vieta nr.6);
	7. Nīkrāces pagasta bibliotēkā, Ziedu ielā 1-16, Dzeldā, Nīkrāces pagastā, Skrundas novadā (aptaujas vieta nr. 7);
	8. Raņķu pagasta bibliotēkā, “Sākumskola”, Raņķi, Raņķu pagasts, Skrundas novads (aptaujas vieta nr. 8);
	9. Rudbāržu pagasta bibliotēkā, Jubilejas ielā 4-14, Rudbāržos, Rudbāržu pagastā, Skrundas novadā (aptaujas vieta nr. 2);
	10. [www.skrunda.lv](http://www.skrunda.lv)
2. Iedzīvotāji piedalās aptaujā klātienē (3. punktā minētajās vietās) vai nosūta ar drošu elektronisko parakstu parakstītu aptaujas zīmi uz elektroniskā pasta adresi sandris.kuzmickis@skrunda.lv (aptaujas zīme atrodama [www.skrunda.lv](http://www.skrunda.lv)).
3. Aptaujas zīme aizpildāma vienu reizi jebkurā no 3. punktā minētajām vietām.
4. Informāciju par aptauju publicē pašvaldības tīmekļa vietnē [www.skrunda.lv](http://www.skrunda.lv), pašvaldības informatīvajā izdevumā “Skrundas novads” un izliek redzamā vietā aptaujas vietās.
5. Ja aptaujas veicējam rodas šaubas par to, vai persona ir Skrundas novada iedzīvotājs, kurš sasniedzis 18 gadu vecumu, tas var lūgt uzrādīt personu apliecinošu dokumentu.
6. Netraucējot aptaujas norisi, to var novērot Skrundas novada iedzīvotāji, pašvaldības deputāti, valsts iestāžu, politisko partiju, nevalstisko organizāciju un plašsaziņas līdzekļu pārstāvji (turpmāk – novērotāji). Par vēlmi elektroniskajā pastā saņemt papildu informāciju par aptaujas norisi, plānoto laiku aptaujas organizēšanai iedzīvotāja atrašanās vietā, kā arī par rezultātu skaitīšanas laiku un vietu novērotājiem jāinformē aptaujas organizēšanas komisija, izmantojot elektroniskā pasta adresi dome@skrunda.lv.

**II. Aptaujas sagatavošana**

1. Aptaujas organizēšanai tiek izveidota aptaujas organizēšanas komisija 4 cilvēku sastāvā, kura:

9.1. slēdz vienošanos ar personām, kuras iesaistītas aptaujas organizēšanā un norisē;

9.2. nodrošina aptaujas veikšanai nepieciešamo materiālu, t.sk. aptaujas zīmju, iedzīvotāju sarakstu veidlapu, sagatavošanu;

9.3. nodrošina aptaujas darbinieku apmācību;

9.4. organizē piedalīšanos aptaujā tiem Skrundas novada iedzīvotājiem, kuri objektīvu apstākļu dēļ nevar ierasties aptaujas vietās.

1. Aptaujas norisi aptaujas vietās pašvaldības darba laikā nodrošina Skrundas novada pašvaldības darbinieki ar izpilddirektora izdotu rīkojumu.
2. Darbiniekiem, kas nodrošina aptauju ir tiesības organizēt piedalīšanos tiem iedzīvotājiem, kas nevar ierasties aptaujas vietās, izmantojot pašvaldībai piederošo transportu un degvielu.
3. Iedzīvotāju apkalpošanā var iesaistīt brīvprātīgā darba veicējus (turpmāk tekstā – pieaicinātās personas). Ar aptaujas organizēšanā iesaistītajām personām tiek slēgta vienošanās, kurā noteiktas šo personu tiesības un pienākumi.
4. Par aptaujā uzdoto jautājumu ir pieļaujama aģitācija “par” un “pret”, kā arī publiskas diskusijas, apspriešanas, iedzīvotāju sapulces u.c. publiski pasākumi visā aptaujas norises laikā, izņemot 3. un 4. punktā minētajās vietās un laikos.
5. Aptaujas procesa nodrošināšanā iesaistītajām personām pienākumu veikšanas laikā ir pienākums atturēties izteikties “par” vai “pret” izvirzīto jautājumu.
6. Norīkotie pašvaldības darbinieki reģistrē aptaujātos iedzīvotājus un uzkrāj iesniegtos viedokļus saskaņā ar aptaujas norises nosacījumiem; 3.1. punktā minētajās vietās aptaujā piedalījušos iedzīvotāju sarakstus un aptaujas zīmes nodod aptaujas organizēšanas komisijai aptaujas rezultātu apkopošanai.
7. Aptaujas vietas vadītājs organizē aptaujas vietas darbu un aptaujas norisi atbilstoši šai instrukcijai, t.sk.:
	1. apmāca aptaujas veikšanai pieaicinātās personas;
	2. nodrošina, ka aptaujas veikšanai pieaicinātās personas ievēro aptaujas norises kārtību, darba aizsardzības prasības un precīzi izpilda uzticētos pienākumus;
	3. nodrošina aptaujas rezultātu pareizu un precīzu konstatēšanu/apkopošanu;
	4. nodrošina personu datu apstrādi atbilstoši personu datu apstrādes instrukcijas nosacījumiem;
	5. nodrošina aptaujas vietas komisijas rīcībā nodoto dokumentu un materiālo vērtību saglabāšanu.
8. Iedzīvotāju izteikto viedokļu uzkrāšanai lietojama slēdzama kaste ar atveramu vāku un spraugu vāka virspusē. Kastu noslēgšanai izmantojamas numurētas drošības plombas.

**III. Aptaujas norise**

1. Pirmajā aptaujas dienā pirms darba uzsākšanas pārbauda, vai katra kaste ir tukša. Pēc tam kastes vāku nostiprina ar numurētām drošības plombām. Pirmās aptaujas dienas beigās aizplombē kastes spraugu.
2. Katrā nākamajā dienā tūlīt pēc darba atsākšanas pārbauda kasti un plombas, pārliecinās, ka tās nav bojātas.
3. Kastes spraugu atver, ierodoties pirmajam aptaujas dalībniekam. Dienas beigās kastes spraugu atkal aizplombē.
4. Iedzīvotājam ierodoties aptaujas vietā, darbinieks pārliecinās, ka iedzīvotājs piekrīt savu personas datu apstrādei.
5. Pēc tam aptaujas dalībnieka vārds un uzvārds ierakstāms aptaujas dalībnieku sarakstā. Iedzīvotājs ar parakstu apliecina savu piekrišanu personas datu apstrādei dalībai aptaujā. Pēc tam viņam tiek izsniegta aptaujas zīme.
6. Ja iedzīvotājs funkcionālu traucējumu dēļ personīgi nevar izdarīt atzīmes aptaujas zīmē, tam var palīdzēt ģimenes loceklis vai cita persona, kurai iedzīvotājs uzticas. Pēc iedzīvotāja norādījumiem attiecīgā persona izdara atzīmes aptaujas zīmē, kā arī parakstās iedzīvotāju sarakstā. Par to iedzīvotāju sarakstā, sadaļā “Piezīmes”, izdara atzīmi, ierakstot attiecīgās personas vārdu, uzvārdu un dzimšanas datus.
7. Iedzīvotājs vienatnē pēc savas izvēles aptaujas zīmē atzīmē vēlamo atbildi “PAR” vai “PRET”.
8. Ja iedzīvotājs aptaujas zīmi ir sabojājis, viņam izsniedz jaunu aptaujas zīmi (saņemot atpakaļ sabojāto).
9. Ja iedzīvotājs nevar ierasties aptaujas telpās, viņš var lūgt organizēt aptauju viņa atrašanās vietā Skrundas novadā (turpmāk tekstā – aptauja atrašanās vietā).

**IV. Aptaujas rezultātu skaitīšana**

1. Rezultātu skaitīšana veicama ne vēlāk kā nākamajā dienā pēc aptaujas pēdējās dienas:
	1. ar drošu elektronisko parakstu parakstīto aptaujas zīmju rezultātu skaitīšanu organizē aptaujas organizēšanas komisija;
	2. aptaujas vietās saņemto aptaujas rezultātu skaitīšanu veic attiecīgā komisija.
2. Netraucējot komisijas darbu, rezultātu skaitīšanā var būt klāt novērotāji.
3. Tūlīt pēc aptaujas slēgšanas komisija:
	1. aizplombē aptaujas kastu spraugas;
	2. noslēdz iedzīvotāju sarakstus.
4. Pirms tiek atvērtas aptaujas kastes, komisija rezultātu skaitīšanas protokolā aiz iedzīvotāju sarakstiem ieraksta ziņas par piedalījušos iedzīvotāju skaitu.
5. Ja kāds iedzīvotājs ir attālināti paudis savu viedokli vairākkārt, ieskaitīta tiek pēdējā saņemtā aptaujas zīme.
6. Ja kāds iedzīvotājs ir gan piedalījies aptaujā klātienē, gan paudis savu viedokli attālināti, tad attālināti atsūtītās zīmes netiek ieskaitītas.
7. Kad aptaujas zīmes ir izņemtas no kastes, komisija pārbauda, vai katra aptaujas zīme ir apzīmogota ar Skrundas novada pašvaldības spiedogu. Ja tiek atrastas neapzīmogotas aptaujas zīmes, tās nekavējoties nododamas attiecīgās komisijas priekšsēdētājam, kurš tās numurē un novieto atsevišķi. Pēc zīmju pārbaudes pabeigšanas komisija lemj par to derīgumu.
8. No katras kastes izņemtās derīgās aptaujas zīmes saskaita un to skaitu ieraksta rezultātu skaitīšanas protokolā.

**V. Rezultātu noteikšana**

1. Derīgās aptaujas zīmes sašķirojamas trijās grupās:
	1. atzīmēta tikai atbilde “PAR”;
	2. atzīmēta tikai atbilde “PRET”;
	3. aptaujas zīmes, kurās iedzīvotāja griba nav saprotama, t. i., kurās nav atzīmēta ne atbilde “PAR”, ne atbilde “PRET” vai kurās ir atzīmēta gan atbilde “PAR”, gan atbilde “PRET”.
2. Par katru aptaujas zīmi, kurā iedzīvotāja griba nav saprotama, attiecīgā komisija pieņem lēmumu. Pēc tam šīs aptaujas zīmes saskaita vismaz divas reizes un to skaitu ieraksta rezultātu skaitīšanas protokolā. Domstarpības par iedzīvotāja paustās gribas saprotamību attiecīgā komisija izšķir ar balsu vairākumu. Balsīm sadaloties līdzīgi, izšķirošā ir komisijas priekšsēdētāja balss.
3. Pēc tam atsevišķi saskaita aptaujas zīmes, kurās atzīmēta atbilde “PAR”, un atsevišķi aptaujas zīmes, kurās atzīmēta atbilde “PRET”. Skaitīšanu veic vismaz divas reizes. Rezultāts ierakstāms rezultātu skaitīšanas protokolā.
4. Pirms rezultātu protokola parakstīšanas vēlreiz pārbauda visu ierakstu pareizību.
5. Aptaujas rezultātu protokola abus eksemplārus paraksta visi klātesošie aptaujas komisijas locekļi.
6. Pēc tam atsevišķos saiņos iesaiņo:
	1. aptaujas zīmes, kurās atzīmēta atbilde “PAR”;
	2. aptaujas zīmes, kurās atzīmēta atbilde “PRET”;
	3. nederīgās aptaujas zīmes (kurās iedzīvotāja griba nav saprotama).
7. Aptaujas organizēšanas komisijas noteiktajā kārtībā uzglabāšanai nodod:
	1. iesaiņotās aptaujas zīmes;
	2. iedzīvotāju sarakstus;
	3. aptaujas gaitas žurnālu;
	4. saņemtās sūdzības;
	5. rezultātu skaitīšanas protokolu.

**VI. Noslēgums**

1. Aptaujas organizēšanas komisija sagatavo novada aptaujas rezultātu protokolu. Protokolu paraksta klātesošie aptaujas organizēšanas komisijas locekļi.

Domes priekšsēdētāja L. Robežniece